open-index/open-wikipedia-markdown huggingface dataset:
Μαύρο Μπλοκ

To **μαύρο μπλοκ** (αγγλικά: **black bloc**) είναι το όνομα που δίνεται σε ομάδες διαδηλωτών οι οποίες φοράνε μαύρα ρούχα, μαύρα γυαλιά, κράνη και κουκούλες για να κρύβουν το πρόσωπο τους. Η απόκρυψη του προσώπου τους κάνει την ποινική δίωξη δυσκολότερη καθώς οι αρχές δυσκολεύονται να ξεχωρίσουν ανάμεσα στους συμμετέχοντες. Επιπλέον χρησιμεύει στο να προστατεύονται τα πρόσωπα τους -κυρίως τα μάτια- από το σπρέι πιπεριού των αστυνομικών αρχών. Αυτή η τακτική επιτρέπει στο πλήθος των διαδηλωτών να παρουσιάζονται σε μια ενιαία μάζα. Οι οπαδοί του μαύρου μπλοκ σχετίζονται συχνά με τον αναρχισμό, τον αντιφασισμό και το κίνημα κατά της παγκοσμιοποίησης.

H τακτική αναπτύχθηκε τη δεκαετία του ‘80 στο ευρωπαϊκό αυτονομιστικό κίνημα με διαδηλώσεις κατά των εκκενώσεων καταλήψεων, πυρηνικής ενέργειας, περιορισμούς στις αμβλώσεις και άλλα. Τα μαύρα μπλοκ κέρδισαν την προσοχή του κόσμου κατά τη διαδήλωση του 1999 στο Σιάτλ, όταν ένα μπλοκ βανδάλισε ιδιωτικές περιουσίες μεγάλων εταιριών όπως της Gap, Starbucks, Old Navy, και άλλων πολυεθνικών multinational στο κέντρο της πόλης.

## Παραπομπές


Κατηγορία:Αναρχισμός
Μουσείο Σύγχρονης Τέχνης Άνδρου

Το **Μουσείο Σύγχρονης Τέχνης** του Ιδρύματος Βασίλη και Ελίζας Γουλανδρή στην Άνδρο είναι το πρώτο μουσείο σύγχρονης τέχνης της Ελλάδας. Το μουσείο ιδρύθηκε το 1979 από τον Βασίλη και την Ελίζα Γουλανδρή ως ένας χώρος στον οποίο θα μπορούν να φιλοξενηθούν εκθέσεις διεθνούς εμβέλειας.

## Ιστορία

### Παλαιά Πτέρυγα
Στις 28 Ιουλίου 1979 το Ίδρυμα Βασίλη και Ελίζας Γουλανδρή εγκαινίασε στη Χώρα της Άνδρου, γενέτειρα του Βασίλη Π. Γουλανδρή, το Μουσείο Σύγχρονης Τέχνης. Η Παλαιά Πτέρυγα του Μουσείου σχεδιάστηκε από τον ελληνικής καταγωγής Αμερικανό αρχιτέκτονα Στάμο Παπαδάκη και έχει συνολική επιφάνεια 200 τ.μ.  

Αφορμή για την ανέγερση του Μουσείου υπήρξε η ανάγκη στέγασης και παρουσίασης των έργων του Ανδριώτη γλύπτη Μιχάλη Τόμπρου, τα οποία ο ίδιος κληροδότησε στη γενέτειρά του. Ο αρχικός αυτός πυρήνας εμπλουτίστηκε στη συνέχεια με έργα της προσωπικής συλλογής του ζεύγους Βασίλη και Ελίζας Γουλανδρή.  

### Νέα Πτέρυγα
Στις 20 Ιουλίου 1986 εγκαινιάστηκε η Νέα Πτέρυγα του Μουσείου, συνολικής επιφάνειας 1.000 τ.μ. Η Νέα Πτέρυγα σχεδιάστηκε από τον αρχιτέκτονα Χρήστο Κοντοβουνήσιο, ενώ τη σχεδίαση του κήπου και των εξωτερικών χώρων ανέλαβε η Μιράντα Σπηλιοπούλου-Βαζάκα. Το 1990 το Μουσείο διακρίθηκε στον διεθνή διαγωνισμό «Διεθνής Έκθεση Κήπου και Πρασίνου», στην Οσάκα της Ιαπωνίας, για την ένταξή του στον περιβάλλοντα χώρο. 

Επιθυμία των ιδρυτών ήταν η δημιουργία ενός μικρού αποκεντρωμένου Μουσείου Σύγχρονης Τέχνης, που να πληροί όλες τις μουσειακές προδιαγραφές για τη φιλοξενία των έργων του Ιδρύματος Βασίλη και Ελίζας Γουλανδρή, αλλά και τη διοργάνωση διεθνών περιοδικών εκθέσεων σημαντικών καλλιτεχνών του 20ού αιώνα (όπως Ζορζ Μπρακ, Ζουάν Μιρό, κ.ά.), οι οποίες και διοργανώνονται στη Νέα Πτέρυγα κάθε καλοκαίρι από το 1986.

## Κατάλογος περιοδικών εκθέσεων
 

## Παραπομπές


## Εξωτερικές συνδέσεις
* Επίσημος ιστότοπος
* Βασίλης & Ελίζα Γουλανδρή
* www.greeka.com

Ανδρος
Ανδρος
Συγρονης τεχνης
Κατηγορία:Οικογένεια Γουλανδρή
Μεντζουκίδες

Οι **Μεντζουκίδες** (τουρκικά: Mengüçoğulları) ήταν τουρκομανική δυναστεία στη Μικρά Ασία την περίοδο 1118-1252. Ιδρύθηκε μετά τη μάχη του Μαντζικέρτ. Οι Μεντζουκίδες κυβέρνησαν τις περιοχές Ερζιντζάν, Κάμαχα, Σεμπινκαραχισάρ και Ντιβριγί στην ανατολική Μικρά Ασία το 12ο και 13ο αιώνα.

Λίγα είναι γνωστά για τον ιδρυτή της δυναστείας, Μενγκιουτζέκ Γκαζί. Πιθανόν ήταν ένας από τους διοικητές που απέστειλε ο Μεγάλος Σελτζούκος σουλτάνος Αλπ Αρσλάν για να καταλάβει τμήματα της Μικράς Ασίας μετά τη νίκη στο Μαντζικέρτ επί της Βυζαντινής Αυτοκρατορίας, και το μπεηλίκι μοιάζει να ιδρύθηκε τα χρόνια μετά τη μάχη. Χωρίστηκε δε στα τμήματα του Ερζιντζάν και του Ντιβριγί μετά το θάνατο του μπέη (εμίρη) Ισάκ το 1142. Ο κλάδος του Ερζιντζάν υποτάχθηκε στο Σουλτανάτο του Ρουμ το 1228, ενώ αυτός του Ντιβριγί τερματίστηκε το 1277 από το Ιλχανάτο.

Οι Μεντζουκίδες έμειναν στην ιστορία για τα μνημεία που ανήγειραν στο Ντιβριγί. Το Μεγάλο Τζαμί του Ντιβριγί χτίστηκε το 1228 από τον σάχη Αχμέντ. Το όμορο ιατρικό κέντρο, ή Νταρουσσίφα, χτίστηκε την ίδια χρονιά από την Τουράν Μελέκ Σουλτάν, κόρη του Μεντζουκίδη ηγεμόνα του Ερζιντζάν, σάχη Φαχρεντίν Μπεχράμ.

Κατηγορία:Ασιατικές δυναστείες
STV

Το **STV **είναι τηλεοπτικό κανάλι που εξυπηρετεί τη Σκωτία. Διαχειρίζεται τις δύο άδειες του δικτύου Channel 3 στη βόρεια και κεντρική Σκωτία, παλαιότερα γνωστή ως Grampian Television (σήμερα γνωστό ως STV North) και Σκωτική Τηλεόραση (σήμερα γνωστό ως STV Central Ltd). Το όνομα εγκρίθηκε την Τρίτη 30 Μαΐου 2006 αντικαθιστώντας ταυτόχρονα τις ταυτότητες των δικαιοχρήσεων. Το STV γιόρτασε τα 60α γενέθλιά του το 2017, με ειδικά προγράμματα στα κανάλια STV και STV 2.

Το 2013, η STV κέρδισε άδειες για την έναρξη τοπικών τηλεοπτικών καναλιών στη Γλασκώβη και στο Εδιμβούργο. Το STV Glasgow ξεκίνησε στις 2 Ιουνίου 2014 και το STV Edimburgh ξεκίνησε στις 12 Ιανουαρίου 2015. Από τις 24 Απριλίου 2017, τα κανάλια της πόλης αναδιαμορφώθηκαν ως "STV2" και λειτουργούν πλέον σε συνδυασμό με νέες δικαιοχρήσεις στο Άμπερντιν, Ντάντι και Έιρ.

## Παραπομπές


Κατηγορία:Βρετανικοί Τηλεοπτικοί σταθμοί
Σκάιλαμπ

Ο **Σκάιλαμπ** (*Skylab*) ήταν αμερικανικός διαστημικός σταθμός, ο οποίος εκτοξεύθηκε και διαχειριζόταν από τη NASA και λειτούργησε για περίπου 24 εβδομάδες, από τον Μάιο του 1973 μέχρι τον Φεβρουάριο του 1974. Αποτελεί τον μοναδικό διαστημικό σταθμό τον όποιο έχουν λειτουργήσει αποκλειστικά οι ΗΠΑ. Τελικά το 1979 έπεσε πίσω στη Γη. Ο Σκάιλαμπ περιλάμβανε εργαστήριο, ηλιακό παρατηρητήριο και άλλα συστήματα απαραίτητα για την επιβίωση του πληρώματος και για επιστημονικά πειράματα. Εκτοξεύθηκε με ένα τροποποιημένο πύραυλο Saturn V, με βάρος 77 τόνους. Η τοποθέτηση του Σκάιλαμπ σε χαμηλή τροχιά ήταν η τελευταία αποστολή και εκτόξευση πυραύλου Saturn V. Τρεις αποστολές μετέφεραν τρία πληρώματα αστροναυτών με το όχημα διακύβερηνσης/υπηρεσίας Απόλλων (Apollo CSM), το οποίο εκτοξεύθηκε με τον μικρότερο πύραυλο Saturn IB. Για τις τελευταίες δύο αποστολές ετοιμάστηκε ένα εφεδρικό σκάφος, αλλά δεν πέταξε ποτέ.

Ο σταθμός καταστράφηκε κατά τη διάρκεια της εκτόξευσης, όταν η ασπίδα μικρομετεωριτών αποκολλήθηκε από το εργαστήριο, παρασέρνοντας μαζί της μία από τις κύριες συστοιχίες ηλιακών πάνελ και μπλοκάροντας την άλλη κύρια συστοιχία. Αυτό στέρησε στο Σκάιλαμπ την περισσότερη από την ηλεκτρική του ενέργεια και επίσης αφαίρεσε από το μεγαλύτερο τμήμα της προστασίας από την έντονη ηλιακή θέρμανση, απειλώντας να καταστεί άχρηστο. Το πρώτο πλήρωμα ήταν ικανό να σώσει το Σκάιλαμπ, τοποθετώντας ένα σκίαστρο και απελευθερώνοντας τα κολλημένα ηλιακά πάνελ. Αυτή ήταν η πρώτη φορά που πραγματοποιήθηκαν επισκευές τέτοιας κλίμακας στο διάστημα.

## Σύνθεση, τρόπος λειτουργίας και πειράματα
Το Σκάιλαμπ περιλάμβανε το τηλεσκόπιο Απόλλων (ένα πολυφασματικό ηλιακό παρατηρητήριο), τον πολλαπλό προσαρμογέα σύνδεσης (δύο θέσεις σύνδεσης), αεροστεγή θάλαμο με εξόδους για δραστηριότητα εκτός σκάφους και το τροχιακό εργαστήριο (ο κύριος κατοικήσιμος χώρος στο Σκάιλαμπ). Η ηλεκτρική ενέργεια προερχόταν από ηλιακές συστοιχίες καθώς και από τα καύσιμα του Apollo CSM. Το πίσω τμήμα του σταθμού περιλάμβανε μια μεγάλη δεξαμενή αποβλήτων, δεξαμενές καυσίμων για τους κατευθυντήριους πυραύλους και θερμαντικό σώμα. Στο Σκάιλαμπ πραγματοποιήθηκαν πολυάριθμα πειράματα. Το ηλιακό παρατηρητήριο προχώρησε σε σημαντικές παρατηρήσεις του Ήλιου. Λήφθηκαν χιλιάδες φωτογραφίες της Γης και το πειραματικό πακέτο γήινων πόρων παρατηρούσε τη Γη στο οπτικό, υπέρυθρο και στα μικροκύματα. Ο χρόνος παραμονής ανθρώπων στο διάστημα επεκτάθηκε από τις 23 μέρες που πέρασε το πλήρωμα του Σογιούζ 11 στον Σαλιούτ 1 στις 84 ημέρες από το πλήρωμα Σκάιλαμπ 4.

## Το τέλος
Μετέπειτα σχέδια για επαναχρησιμοποιήση του Σκάιλαμπ ακυρώθηκαν εξαιτίας των καθυστερήσεων στην ανάπτυξη του διαστημικού λεωφορείου και η πτωτική τροχιά του Σκάιλαμπ δεν μπορούσε να σταματήσει. Η επανείσοδος του Σκάιλαμπ στην ατμόσφαιρα ξεκίνησε στις 11 Ιουλίου 1979. Η NASA είχε προηγουμένως προσπαθήσει να κατευθύνει τον σταθμό μακριά από κατοικημένες περιοχές, στοχεύοντας τον νότιο Ινδικό ωκεανό, με μερική επιτυχία, καθώς κομμάτια έπεσαν στη Δυτική Αυστραλία.

## Παραπομπές


## Εξωτερικοί σύνδεσμοι
* 

Κατηγορία:Διαστημικοί σταθμοί
Κατηγορία:Διαστημικό πρόγραμμα των ΗΠΑ
Ρόμπερτ Γκόνταρντ

Ο **Ρόμπερτ Χάντσινγκς Γκόνταρντ** (*Robert Hutchings Goddard*, 5 Οκτωβρίου 1882 – 10 Αυγούστου 1945) ήταν Αμερικανός μηχανικός, καθηγητής, φυσικός και εφευρέτης, στον οποίο αποδίδεται ο σχεδιασμός και η κατασκευή του πρώτου πυραύλου υγρών καυσίμων. Ο Γκόνταρντ εκτόξευσε επιτυχημένα το μοντέλο του τις 16 Μαρτίου 1926, ωθώντας στην εποχή της διαστημικής πτήσης. Ο ίδιος και η ομάδα του εκτόξευσε 34 πυραύλους ανάμεσα στο 1926 και το 1941, φτάνοντας σε ύψος μέχρι 2,6 χιλιόμετρα και ταχύτητα μέχρι 885 km/h.
## Το έργο του
Το έργο του Γκόνταρντ τόσο ως θεωρητικός όσο και ως μηχανικός προέβλεπε πολλές από τις τεχνολογίες οι οποίες έκαναν τη διαστημική πτήση εφικτή. Δύο από τις 214 πατέντες του Γκοντάρντ - ο πύραυλος πολλαπλών επιπέδων (1914) και ο πύραυλος υγρών καυσίμων (1914) - ήταν σημαντικοί σταθμοί προς τη διαστημική πτήση. Η μονογραφία του 1919 *A Method of Reaching Extreme Altitudes* («*Μία μέθοδος πρόσβασης σε ακραία ύψη*») θεωρείται ένα από τα κλασικά κείμενα για την πυραυλική επιστήμη του 20ού αιώνα. Ο Γκόνταρντ τοποθέτησε επιτυχημένα έλεγχο σε τρεις άξονες, γυροσκόπια και κατευθυνόμενους προωθητήρες σε πυραύλους για να ελέγχει αποτελεσματικά την πτήση τους.

Αν και το έργο του στο πεδίο ήταν επαναστατικό, ο Γκοντάρντ έλαβε ελάχιστη δημόσια υποστήριξη για την έρευνά του και την ανάπτυξη των πυραύλων. Ο τύπος μερικές φορές τον γελοιοποιούσε για τις θεωρίες του για διαστημική πτήση, με αποτέλεσμα να γίνει πολύ προστατευτικός ως προς το έργο του και την ιδιωτικότητά του. Χρόνια μετά τον θάνατό του, στην αυγή της διαστημικής εποχής, αναγνωρίστηκε ως ένας από τους πατέρες της σύγχρονης πυραυλικής, μαζί με τους Ρομπέρ Εσνώ-Πελτερί, Κονσταντίν Τσιολκόφσκι και Χέρμαν Όμπερτ. Όχι μόνο αναγνώρισε τις δυνατότητες των πυραύλων για την μελέτη της ατμόσφαιρας, τους βαλλιστικούς πυραύλους και τη διαστημική πτήση, αλλά ήταν ο πρώτος που μελέτησε επιστημονικά, σχεδίασε και κατασκεύασε τους πυραύλους για να εφαρμόσεις αυτές τις ιδέες. Το Κέντρο Διαστημικής Πτήσης Γκόνταρντ της NASA ονομάστηκε προς τιμή του το 1959.
## Παραπομπές


κατηγορία:Αμερικανοί εφευρέτες
κατηγορία:Αμερικανοί μηχανικοί
κατηγορία:Αμερικανοί φυσικοί
Κατηγορία:Πρωτοπόροι των πυραύλων
κατηγορία:Αεροδιαστημική μηχανική
Ουόνγκακσα (Γκουάνγκτζου)

Ο **ναός Ουόνγκα** ή **Ουόνγκακσα** είναι νοτιοκορεατικός βουδιστικός ναός στην οδό Γκούμναμ στην επαρχία Ντονγκ-γκου, στην πόλη Γκουάνγκτζου. Βρίσκεται στο κέντρο της μητροπολιτικής πόλης και είναι παράρτημα του ναού Σόνγκουανγκ του Σούντσον και ανήκει στο Τάγμα Τζόγκιε του Κορεατικού βουδισμού. Ιδρύθηκε το 1914 από τον Δάσκαλο Γκούμπονγκ Γκιρίμ (錦峯基林) του ναού Σόναμ ως ιεραποστολικό κέντρο στο Γκουάνγκτζου.

## Δείτε επίσης
* Κορεατικοί Βουδιστικοί ναοί
* Κορεατικός Βουδισμός

## Παραπομπές

## Εξωτερικοί σύνδεσμοι
* Επίσημη ιστοσελίδα

Κατηγορία:Κτίρια και κατασκευές στη Νότια Κορέα
Προεδρικές εκλογές της Κένυας Οκτωβρίου 2017

**Νέες προεδρικές εκλογές** διεξήχθησαν στην Κένυα , στις 26 Οκτωβρίου 2017, έπειτα από την ακύρωση από το Ανώτατο Δικαστήριο των αποτελεσμάτων από τις προεδρικές εκλογές που διεξήχθησαν στο πλαίσιο των γενικών εκλογών του Αυγούστου του 2017.

## Πλαίσιο
Γενικές εκλογές διεξήχθησαν στην Κένυα, στις 8 Αυγούστου 2017. Ο κάτοχος της προεδρίας Ουχούρου Κενυάτα ανακηρύχθηκε νικητής των προεδρικών εκλογών με ποσοστό 54,17% των ψήφων, ενώ ο κύριος αντίπαλος του Ράιλα Οντίνγκα τερμάτισε δεύτερος με 44,94% των ψήφων. Η αντιπολίτευση ισχυρίστηκε ότι είχε κερδίσει και ότι η κυβέρνηση είχε κάνει εκλογική νοθεία. Η αντιπολίτευση προσέφυγε στο Ανώτατο Δικαστήριο. Επικαλούμενο παραβίαση των τεχνικών διαδικασιών που απαιτούνταν από το σύνταγμα και το νόμο, το δικαστήριο εξέδωσε μια ετυμηγορία (με διαφορά 4-2) ότι οι εκλογές "δεν είχαν διεξαχθεί σύμφωνα με το σύνταγμα", ακυρώνοντας τα αποτελέσματα και διατάσσοντας να επαναληφθούν οι εκλογές εντός 60 ημερών. Σε τηλεοπτικό του διάγγελμα ο Κενυάτα κατήγγειλε ότι η απόφαση ισοδυναμούσε με ανατροπή της "βούλησης του λαού". Ο ίδιος, ωστόσο, δήλωσε ότι αν και ο ίδιος διαφώνησε με την απόφαση του Ανώτατου Δικαστηρίου, θα συμμορφωνόταν με αυτήν την απόφαση. Ο Ράιλα Οντίνγκα από την άλλη πλευρά χαιρέτισε την απόφαση του δικαστηρίου, λέγοντας ότι "Αυτή ήταν πράγματι μια πολύ ιστορική μέρα για το λαό της Κένυας και κατ' επέκταση για τον λαό της ηπείρου, της Αφρικής."

## Εκλογικό σύστημα
Ο Πρόεδρος της Κένυας εκλέγεται χρησιμοποιώντας μια τροποποιημένη έκδοση του συστήματος των δύο γύρων. : Για να κερδίσει στον πρώτο γύρο, ένας υποψήφιος πρέπει να λάβει πάνω από το 50% των ψήφων σε εθνικό επίπεδο και το 25% των ψήφων σε τουλάχιστον 24 από τις 47 κομητείες της Κένυας.

## Αποτελέσματα
Στις 30 Οκτωβρίου, η εφορευτική επιτροπή (IEBC) ανακήρυξε τον Κενυάτα  νικητή των εκλογών.  Η προσέλευση των ψηφοφόρων ήταν στο 38,84%.

## Παραπομπές


2017 προεδρικες
Κενυα
Γλώσσα Γκμπο

Η **γλώσσα Γκμπο** ή **Λέγκμπο** (ISO 639-3: *agb*, Ethnologue: *agb*, Glottolog: *legb1242*) κατατάσσεται στις γλώσσες Μπέμπε-Λέγκπο με χρήση στις πολιτείες Κρος Ρίβερ και Εμπονύι στη νοτιοανατολική Νιγηρία. Χρησιμοποιείτο από 60.000 ομιλητές σύμφωνα με την απογραφή του 1989.

## Παραπομπές


## Εξωτερικοί σύνδεσμοι
* Ηχητικό απόσπασμα στην γλώσσα Γκμπο - youtube.com
* 
* 

Κατηγορία:Γλώσσες της Νιγηρίας
Κατηγορία:Νιγηροκονγκολεζικές γλώσσες
Ισαβέλλα της Κύπρου

Η **Ισαβέλλα** (περί το 1216 – 1264) από τον Οίκο των Λουζινιάν ήταν πριγκίπισσα της Κύπρου. Έγινε Αντιβασίλισσα της Ιερουσαλήμ (1263-1264).

## Βιογραφία
Ήταν η δεύτερη κόρη του Ούγου Α΄ της Κύπρου και της Αλίκης των Μπλουά, κόρης του Ερρίκου Β΄ κόμη της Καμπανίας.

Διορίστηκε αντιβασίλισσα της Ιερουσαλήμ στην Άκρα (1263) και στη συνέχεια διόρισε τον σύζυγό της Ερρίκο ως βάιλο του βασιλείου. Επέστρεψε στην Κύπρο, όταν διορίστηκε ο γιος της βάιλος της Ιερουσαλήμ (1264). Η Ισαβέλλα της Κύπρου απεβίωσε λίγο μετά τον Φεβρουάριο του 1264 και τάφηκε στην Λευκωσία. Ο σύζυγος της πνίγηκε τον Ιούνιο του 1276 λίγο έξω από την Τύρο, ενώ απέπλεε για την Τρίπολη με ένα γερμανικό πλοίο. Το σώμα του βρέθηκε· μετά το τέλος και του γιου του Ούγου, το 1284, οι σοροί και των δύο, πατέρα και γιου, μεταφέρθηκαν στη Λευκωσία, όπου και ετάφησαν.

## Οικογένεια
Παντρεύτηκε τον Ερρίκο των Πουατιέ (γιο του Βοημούνδου Δ΄ πρίγκιπα της Αντιόχειας και της Πλεζάνς Εμπριάκο του Ζιμπλέ), αδελφό του Βοημούνδου Ε΄ πρίγκιπα της Αντιόχειας. Οι απόγονοι τους, αν και ανήκαν στον Οίκο του Πουατιέ, διατήρησαν το επώνυμο Λουζινιάν της Ισαβέλλας. Μαζί του απέκτησε: 
* Ούγος Γ΄ 1235-1284, βασιλιάς της Κύπρου.
* Μαργαρίτα π.1244-1308, κυρία της Τύρου (1283-1291), απεβίωσε ως μοναχή στη δομηνικανή εκκλησία της Λευκωσίας. Παντρεύτηκε στις 22 Σεπτεμβρίου 1268 τον Ιωάννη των Μονφόρ, κύριο του Τορόν και της Τύρου (1240-1289), γιο του Φιλίππου κυρίου της Τύρου και της δεύτερης συζύγου του Μαρίας, πριγκίπισσας της Αντιόχειας χωρίς να αποκτήσουν παιδιά.

## Παραπομπές


## Εξωτερικοί σύνδεσμοι
* Κύπρος

Ισαβελλα Κ
Μαρία των Λουζινιάν, κόμισσα του Μπριέν

Η **Μαρία των Λουζινιάν, κόμισσα του Μπριέν** (Γαλλικά : *Marie de Lusignan*, 1215 - 5 Ιουλίου 1251 ή 1253) ήταν μεγαλύτερη κόρη και παιδί του Ούγου Α΄ της Κύπρου και της Αλίκης της Καμπανίας, εγγονή της Ισαβέλλας Α΄ της Ιερουσαλήμ. Παντρεύτηκε τον Γκωτιέ Δ΄ του Μπριέν (1233) και έγινε κόμισσα του Μπριέν μέχρι τον θάνατο του συζύγου της σε Σταυροφορία (1244). Τα μικρότερα αδέλφια της Μαρίας ήταν : Ισαβέλλα της Κύπρου που παντρεύτηκε τον Ερρίκο της Αντιόχειας και Ερρίκος Α΄ της Κύπρου που διαδέχθηκε τον πατέρα του μετά τον πρόωρο θάνατο του τον Ιανουάριο του 1218. Η μητέρα της παντρεύτηκε σε δεύτερο γάμο τον Βοημούνδο Ε΄ της Αντιόχειας και έγινε αντιβασίλισσα της Κύπρου. Η Αλίκη της Καμπανίας και η αδελφή της Φιλίππα της Καμπανίας είχαν σκληρή σύγκρουση με την Λευκή της Ναβάρρας (1177-1229) για την κομητεία της Καμπανίας, έμεινε γνωστή σαν *"Πόλεμος Διαδοχής της Καμπανίας"*.

## Οικογένεια

Η Μαρία των Λουζινιάν αρραβωνιάστηκε τον Πέτρο Α΄ της Βρετάνης (21 Ιουλίου 1229) που η πρώτη του σύζυγος Αλίκη της Βρετάνης είχε πεθάνει το 1221, αλλά ο πάπας απαγόρευσε τον γάμο λόγω συγγένειας τέταρτου βαθμού. Ο Ιωάννης του Μπριέν τακτοποίησε τον γάμο της Μαρίας με τον ανεψιό του Γκωτιέ Δ΄ του Μπριέν (1223). Την εποχή του γάμου τους έγινε κόμισσα του Μπριέν. Ο Γκωτιέ Δ΄ ήταν επίσης κόμης της Γιάφα και της Ασκαλώνος, τίτλους που του είχε παραχωρήσει ο πατέρας του Γκωτιέ Γ΄ του Μπριέν (1221).

Ο σύζυγος της θανατώθηκε τον Οκτώβριο του 1244 στο Κάιρο όπου είχε μεταφερθεί αιχμάλωτος μετά την ήττα των Σταυροφόρων από τους Αιγυπτίους στην *μάχη του Λα Φορμπί*. Ο μεγαλύτερος γιος τους Ιωάννης τον διαδέχτηκε στην κομητεία του Μπριέν, η Μαρία παρέμεινε στην βασιλική αυλή της Κύπρου μέχρι τον θάνατο της στις 5 Ιουλίου του 1251 ή 1253. Με τον θάνατο του Ούγου Β΄ της Κύπρου (1267) ο γιος της Ούγος διεκδίκησε τον θρόνο της Κύπρου σαν γιος της μεγαλύτερης κόρης της Αλίκης της Καμπανίας αλλά η Υψηλή Αυλή της Ιερουσαλήμ όρισε διάδοχο τον γιο της αδελφής της Ισαβέλλας Ούγο Γ΄ της Κύπρου από τον Οίκο του Πουατιέ, ο Ούγος παρέμεινε διεκδικητής.

## Οικογένεια
Παντρεύτηκε το 1233 τον Γκωτιέ Δ΄ κόμη του Μπριέν και είχε τέκνα:
* Ιωάννης π.1235-1260/61, απεβ. 25 ετών και άτεκνος.
* Ούγος π.1240-1296, παντρεύτηκε σε πρώτο γάμο την Ισαβέλλα ντε Λα Ρος διάδοχο της Θήβας, κόρη του Γκυ Α΄ δούκα των Αθηνών και σε δεύτερο γάμο την Ελένη Αγγελίνα Κομνηνή, με την οποία απέκτησε την:
** Ιωάννα του Μπριέν, παντρεύτηκε τον Νικόλαο Α΄ Σανούδο δούκα της Νάξου.
* Αμωρύ, πέθανε σε βρεφική ηλικία.

## Παραπομπές
 		


## Πηγές

*Cawley, Charles, Champagne, Medieval Lands database, Foundation for Medieval Genealogy

Κατηγορία:Οίκος των Λουζινιάν
Τέμπεκ

Το **Τέμπεκ** () είναι πόλη στην επαρχία Γκάνγουον στη Νότια Κορέα. Μοιράζεται το όνομα του με τα όρη Τέμπεκ και, εφόσον βρίσκεται σε υψόμετρο 650-700 μέτρων, είναι η υψηλότερη πόλη στη Νότια Κορέα.

## Αξιοθέατα
Ο Ναός Μάνγκιονγκσα στο Χιολ-ντονγκ βρίσκεται σε υψόμετρο από 1.460 μέτρων στο ορεινό Τέμπεκ και είναι ναός που χτίστηκε για να κατοχυρώσει το άγαλμα του Μποντισάτβα της σοφίας. Χτίστηκε από τον Τζάτζανγκ, μοναχό της δυναστείας των Σίλλα. Η "Πηγή του Δράκου" στην είσοδο του ναού είναι γνωστή ως η υψηλότερη πηγή στην Κορέα.

## Κλίμα

## Αδελφές πόλεις

*  Χελόνγκ, Τζιλίν, Κίνα από τις 29 Αυγούστου 1995
*  Πόλη Μπαγκίο, Φιλιππίνες από τις 25 Απριλίου 2006
*  Σουτσόου, Τσιανγκσού, Κίνα από τις 8 Μαρτίου, 2005
*  Γκάο'αν, Τσιανγκσί, Κίνα από τις 23 Ιουνίου 2004
*  Τσανγκτσούν, Τζιλίν, Κίνα από τις 18 Ιανουαρίου 2006

## Δείτε επίσης
* Κατάλογος πόλεων της Νότιας Κορέας

## Παραπομπές


## Εξωτερικοί σύνδεσμοι

*Επίσημη ιστοσελίδα της τοπικής κυβέρνησης

Κατηγορία:Πόλεις της Νότιας Κορέας
Ο Μοναδικός και η ιδιοκτησία του

**Ο μοναδικός και η ιδιοκτησία του** () είναι το κύριο έργο του Γερμανού φιλόσοφου Μαξ Στίρνερ. Εκδόθηκε  στη Λειψία το 1844, μεταχρονολογημένο ως έκδοση του 1845.

Ο Στίρνερ στο βιβλίο του, που θεωρείται ως μια από τις πιο ακραίες αποτυπώσεις του ατομικιστικού αναρχισμού, παρουσιάζει μία κριτική από ατομικιστική σκοπιά του Χριστιανισμού, στον εθνικισμού και της παραδοσιακής ηθικής, ενώ ταυτόχρονα επιτίθεται στον ουμανισμό, στον ωφελιμισμό και στον φιλελευθερισμό και στο, τότε αστικό, σοσιαλιστικό κίνημα. Ο Στίρνερ υπερασπίζεται ένα μη ηθικό (αν και όχι ενδογενώς ανήθικο ή αντικοινωνικό) εγωισμό. Το έργο του είχε μεγάλη επίδραση στον αναρχισμό, στον υπαρξισμό, στον μηδενισμό και στον μεταμοντερνισμό.

## Ύφος και δομή του έργου
To ύφος του έργου δημιουργεί διάφορα προβλήματα κατά την ανάγνωση, καθόσον ο συγγραφέας φαίνεται πως θέτει σε όσους το διαβάζουν διάφορα εμπόδια, π.χ με τη δομή και την επιχειρηματολογία του. Μια σειρά από εκφραστικές υπερβολές και αφορισμοί προβάλλουν από τις σελίδες του ως συνειδητές επιλογές του Στίρνερ, προκειμένου να προκαλέσει δυσφορία κατά την ανάγνωση του βιβλίου. O Στίρνερ χρησιμοποιεί επανειλημμένως αποσπάσματα από τους Γιόχαν Βόλφγκανγκ Γκαίτε, Φρίντριχ Σίλερ και Μπρούνο Μπάουερ, υποθέτοντας ότι ο αναγνώστης είναι εξοικειωμένος με το έργο τους. Επίσης παραφράζει, χρησιμοποιεί λογοπαίγνια και δημιουργεί αστεία για το έργο του Χέγκελ και των συγχρόνων του, όπως ο Λούντβιχ Φόιερμπαχ.

## Παραπομπές


Κατηγορία:Βιβλία με κριτική στη Θρησκεία
Η Κατάκτηση του Ψωμιού

μικρογραφία|Το εξώφυλλο της πρώτης έκδοσης (1892), της Κατάκτησης του ψωμιού, από τον Πιοτρ Κροπότκιν (αναγράφεται Pierre Kropotkine)
**Η κατάκτηση του ψωμιού** () είναι βιβλίο του αναρχοκομμουνιστή Πιοτρ Κροπότκιν του 1892. Αρχικά γράφτηκε στα γαλλικά, καθώς ήταν και σειρά άρθρων στο αναρχικό περιοδικό *[[Le Révolté]]*. Πρωτοκυκλοφόρησε στο Παρίσι με πρόλογο από τον Élisée Reclus, ο οποίος εισηγήθηκε και τον τίτλο. Μεταξύ 1892 και 1894, δημοσιεύτηκε ως σειρά από το Λονδρέζικο περιοδικό *[[Freedom newspaper|Freedom]]*, του οποίου ο Κροπότκιν ηταν συνιδρυτής. 

Στο έργο του, ο Κροπότκιν υποδεικνύει αυτές που θεωρεί αδυναμίες των οικονομικών συστημάτων του φεουδαλισμού και του καπιταλισμού και γιατί πιστεύει οτι τα δύο μοντέλα μπορούν να αναπτύσσονται ενώ ταυτόχρονα διατηρούν την πείνα. Συνεχίζει προτείνοντας ένα αποκεντρωμένο οικονομικό μοντέλο βασισμένο στον μουτουαλισμό και την εθελοντική συμμετοχή, ισχυριζόμενος πως οι τάσεις αυτές για συνεργασία, προέκυψαν από την εξελικτική διαδικασία στην ανθρώπινη κοινωνία. 

Η κατάκτηση του ψωμιού έγινε κλασικό εργο στην πολιτική αναρχική βιβλιογραφία. Επηρέασε αρκετα τόσο τον Ισπανικό εμφύλιο, όσο και το Occupy movement.

Κατηγορία:Αναρχικά βιβλία
Σουηδικό Πρωτάθλημα Στίβου 1896

Το **Σουηδικό Πρωτάθλημα Στίβου 1896** (σουηδ: *Svenska mästerskapen i friidrott 1896*) ήταν η 1η διοργάνωση του Σουηδικoύ Πρωταθλήματος Στίβου, που διεξήχθη υπό την εποπτεία της Σουηδικής Αθλητικής Ομοσπονδίας (*Svenska Idrottsförbundet*) και της Αθλητικής Ομοσπονδίας του Χέλσινγκμποργκ (*Helsingborgs Idrottsförbund*). Η διοργάνωση πραγματοποιήθηκε στο Sommarlust, στη συνοικία Raus plantering (sv) στο Χέλσινγκμποργκ μεταξύ 7 και 9 Αυγούστου του 1896.

Στο πρώτο Σουηδικό Πρωτάθλημα Στίβου διεξήχθησαν 11 αγωνίσματα ανδρών και οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα ρεκόρ πρωταθλήματος. Ο Χάραλντ Άντερσον-Αρμπίν κέρδισε τέσσερις τίτλους.

Στον πίνακα των μεταλλίων την πρώτη θέση κατέκτησε η Έργκριτε ΙΣ με 6 χρυσά μετάλλια. Τη δεύτερη θέση κατέκτησε η ΙΣ Λίκανς Σολντάτερ με 4 χρυσά μετάλλια.
 
Την περίοδο αυτή στην Ευρώπη διοργανώθηκαν για πρώτη φορά τα εθνικά πρωταθλήματα της Κύπρου, της Ελλάδας, της Νορβηγίας και της Ουγγαρίας.

## Αποτελέσματα
thumb|right|Ο πρωταθλητής στα 100 μέτρα, 110 μέτρα με εμπόδια, άλμα εις μήκος και ακοντισμό με δύο χέρια, Χάραλντ Άντερσον-Αρμπίν.
1896 | 1897 | 1898

## Πίνακας μεταλλίων

## Παραπομπές


## Βιβλιογραφία
* Wiger, Erik (2006). Svenska mästerskapen i friidrott 1896-2005. Trångsund: TextoGraf. ISBN 91-631-9065-6

Κατηγορία:Σουηδικά Πρωταθλήματα Στίβου
Κατηγορία:Στίβος το 1896
Κατηγορία:Χέλσινγκμποργκ
Αμφιθέα Μεσσηνίας

Με το όνομα **Αμφιθέα Μεσσηνίας** μπορεί να αναφέρονται οι εξής οικισμοί:

* Αμφιθέα Ανδρούσας Μεσσηνίας, οικισμός της δημοτικής ενότητας Ανδρούσας του Δήμου Μεσσήνης.
* Αμφιθέα Δωρίου Μεσσηνίας, οικισμός της δημοτικής ενότητας Δωρίου του Δήμου Οιχαλίας.
Παλάτσο Σπάντα

To **παλάτσο Σπάντα**, ιταλ. palazzo Spada είναι ένα ανάκτορο στο κέντρο της Ρώμης, στην περιοχή Ρεγκόλα. Είναι κοντά στο παλάτσο Φαρνέζε και μπροστά του είναι η πλατεία Κάπο ντι Φέρρο. Από την πίσω μεριά, ο κήπος του είναι προς τη μεριά τού Τίβερη.

Στεγάζει μία μεγάλη συλλογή τέχνης, την *Πινακοθήκη Σπάντα*. Τα έργα συγκέντρωσε ο καρδινάλιος Μπερνανντίνο Σπάντα τον 17ο αι. και ο αδελφός του Βιρτζίλιο Σπάντα· νέα έργα πρόσθεσε ο μικρανεψιός τους καρδινάλιος Φαμπρίτσιο Σπάντα.

## Ιστορία
Το παλάτσο κτίστηκε το 1540 για τον καρδινάλιο Τζιρόλαμο Καποντιφέρρο. Αρχιτέκτονας ήταν ο Μπαρτολομέο Μπαρνίνο από το Καζάλε Μονφερράτο, ενώ ο Τζούλιο Ματσόνι και η ομάδα του έκαναν τις πλούσιες γύψινες διακοσμήσεις.

Το 1632 αγοράστηκε από τον καρδινάλιο Μπερνανντίνο Σπάντα, που ανέθεσε στον Φραντσέσκο Μπορρομίνι να τροποποιήσει το κτήριο για αυτόν. Ο μπαρόκ αυτός αρχιτέκτονας έκανε την οπτική απάτη της *βίαιης προοπτικής* στον διάδρομο προς την αυλή: ενώ αυτός είναι μόνο 8 μ., με τη βοήθεια της προοπτικής και ενός μαθηματικού τον έκανε να φαίνεται 37 μ. Αυτό επιτεύχθηκε με το μειούμενο ύψος των κιόνων στα δύο πλάγια τού διαδρόμου, τη βαθμιαία ανύψωση τού δαπέδου και την τοποθέτηση ενός αγάλματος στην προέκταση τού διαδρόμου, στον κήπο, ύψους 0,60 μ.

Τα μανιεριστικά γύψινα διακοσμητικά της πρόσοψης και των όψεων στην αυλή χαρακτηρίζονται από γλυπτά, που γεμίζουν τις επιφάνειες με κόγχες, φρούτα, άνθινες γιρλάντες, γκροτέσκ και κοσμήματα. Ανάγλυφα επινοήματα εντυπωσιάζουν μεταξύ των μικρών παραθύρων στο μεσοπάτωμα (mezzanine)· είναι οι πιο πλούσιες όψεις τού 16ου αι. (cinquecento) στη Ρώμη.

Το κολοσσιαίο άγαλμα τού Πομπηίου τού Μεγάλου, στου οποίου τα πόδια πιστεύεται (λανθασμένα) ότι έπεσε ο Ιούλιος Καίσαρ, ανακαλύφθηκε το 1552 κάτω από τους τοίχους δύο ρωμαϊκών σπιτιών. Οι δύο ιδιοκτήτες τους το διεκδικούσαν και ο Μπερνανντίνο τους φοβέρισε ότι θα το αποκεφάλιζε για να τους το μοιράσει, ικανοποιώντας και τους δύο. Τελικά ο Σπάντα, για να σώσει το άγαλμα, επικαλέστηκε τον πάπα Ιούλιο Γ΄, που το αγόρασε και μετά το έδωσε στον καρδινάλιο.

Στο ανάκτορο στεγάζεται η Πινακοθήκη Σπάντα, συλλογή τού Μπερνανντίνο Σπάντα, που περιλαμβάνει τέσσερις διαδρόμους (galleria) με πίνακες τού 16ου και 17ου αι. από τους Αντρέα ντελ Σάρτο, Γκουίντο Ρένι, Τιτσιάνο, Γιαν Μπρύγκελ τον πρεσβύτερο, Γκουερτσίνο, Ρούμπενς, Ντύρερ, Καραβάτζο, Ντομενιτσίνο, Καρράτσι (με τον αδελφό του και τον εξάδελφό του), Σαλβατόρ Ρόζα, Παρμιτζανίνο, Φραντσέσκο Σολιμένα, Μικελάντζελο Τσερκότσι, Πιέτρο Τέστα, Τζαμμπαττίστα Γκάουλλι, Οράτσιο και (την κόρη του) Αρτεμίζια Τζεντιλέσκι. Το επιπρόσθετο ενδιαφέρον είναι, ότι βρίσκονται κρεμασμένοι με τον τρόπο τού 17ου αι., δίπλα-δίπλα, με τους μικρούς πίνακες γύρω από τους μεγάλους.

Το παλάτσο αγοράστηκε το 1927 από το Ιταλικό κράτος και στεγάζει το Ιταλικό Συμβούλιο τού Κράτους, που συνεδριάζει στις γεμάτες νωπογραφίες και γύψινα αίθουσές του.

## Δείτε επίσης
* Μνημεία και Μουσεία της Ρώμης

## Πηγές
* Galleria Spada

## Παραπομπές


Κατηγορία:Παλάτια στη Ρώμη
Κατηγορία:Παλάτια στην Ιταλία
Φραντσέσκο Μπορρομίνι

Ο **Φραγκίσκος Μπορρομίνι**, ιταλ. Francesco Borromini, αρχικό όνομα Φραντσέσκο Καστέλλι (25 Σεπτεμβρίου 1599 - 2 Αυγούστου 1667) ήταν Ιταλός αρχιτέκτονας, που γεννήθηκε στο σημερινό Τιτσίνο. Μαζί με τους σύγχρονούς του Τζαν Λορέντσο Μπερνίνι και Πιέτρο ντα Κορτόνα ήταν μία ηγετική μορφή στην ανάδυση της Μπαρόκ αρχιτεκτονικής της Ρώμης.

Ήταν ενθουσιώδης οπαδός της αρχιτεκτονικής τού Μικελάντζελο και των αρχαίων ερειπίων. Ο Μπορρομίνι ανέπτυξε μία εφευρετική και ξεχωριστή, αν και κάπως προσωπική, αρχιτεκτονική· χρησιμοποιεί κλασικές αρχιτεκτονικές μορφές, γεωμετρικές αναλογίες και συμβολισμούς στα κτήριά του. Είχε γερή κατανόηση των δομών, που ίσως να έλλειπε από τον Μπερνίνι και τον Κορτόνα, οι οποίοι ήταν κυρίως γλύπτης ο πρώτος και ζωγράφος ο δεύτερος. Τα σχέδιά του από μαλακό μολύβι είναι ιδιαίτερα. Φαίνεται να ήταν αυτοδίδακτος και ως το τέλος του συγκέντρωσε μία μεγάλη βιβλιοθήκη.

Η σταδιοδρομία του περιοριζόταν από τον χαρακτήρα του: ο Μπερνίνι, για να επιτύχει σημαντικές αναθέσεις, υιοθετούσε τον μανδύα τού γοητευτικού αυλικού, αλλά ο Μπορρομίνι ήταν μελαγχολικός και αψύς, με αποτέλεσμα να αποσύρεται από ορισμένα έργα. Απεβίωσε αυτοκτονώντας.

Επειδή η εργασία του ήταν ιδιαίτερη, η επιρροή του δεν ήταν ευρέως διαδεδομένη. Είναι εμφανής στα έργα τού Κομίλλο-Γκουαρίνο Γουαρίνι και, συγχωνευμένη με αυτή των Μπερνίνι και ντα Κορτόνα, στην αρχιτεκτονική τού όψιμου Μπαρόκ στη Βόρεια Ευρώπη. Ο Φραντσέσκο Μιλίτσια και ο σερ Τζον Σόαν ήταν ιδιαίτερα επικριτικοί στο έργο του. Όμως από τα τέλη τού 19ου αι. το ενδιαφέρον για τα έργα του έχει αναβιώσει και η αρχιτεκτονική του εκτιμάται για την εφευρετικότητά της.

## Παραπομπές


## Πηγές
* Columbia University: Joseph Connors, Francesco Borromini: Opus Architectonicum, Milan, 1998: Introduction to Borromini's own description of the Casa dei Filippini

## Εξωτερικοί σύνδεσμοι
* 

Κατηγορία:Ιταλοί αρχιτέκτονες
Φραντς φον Μπάιρος

Ο **Φραντς φον Μπάιρος** (γερμ. *Franz von Bayros*· 28 Μαΐου 1866 - 3 Απριλίου 1924) ήταν αυστριακός εμπορικός καλλιτέχνης, εικονογράφος και ζωγράφος, γνωστότερος για τις αμφιλεγόμενες *Αφηγήσεις στην Τουαλέτα Καλλωπισμού* της τσάντας σχεδίου του. Ανήκε στο Παρακμιακό κίνημα στην τέχνη, χρησιμοποιώντας συχνά ερωτικά θέματα και φαντασμαγορικές εικόνες.

Ο Μπάιρος γεννήθηκε στο Ζάγκρεμπ, στη σημερινή Κροατία, τότε μέρος της Αυστροουγγρικής Αυτοκρατορίας. Στην ηλικία των δεκαεπτά χρόνων, πέρασε την εισαγωγική εξέταση για την Ακαδημία της Βιέννης με τον Έντουαρντ φον Ένγκερτ. Ο Μπάιρος αναμείχθηκε στην κομψή κοινωνία και σύντομα ανήκε στον κύκλο των φίλων του Γιόχαν Στράους Β', του οποίου τη θετή κόρη Αλίκη παντρεύτηκε το 1896. Την επόμενη χρονιά, ο Μπάιρος μετακόμισε στο Μόναχο. Το 1904, έδωσε την πρώτη του έκθεση στο Μόναχο, η οποία αποτέλεσε μεγάλη επιτυχία. Από το 1904 έως το 1908, ταξίδεψε στο Παρίσι και την Ιταλία για περαιτέρω σπουδές. Επιστρέφοντας στη Βιέννη, αισθάνθηκε τον εαυτό του ξένο. Το ξέσπασμα του Πρώτου Παγκοσμίου Πολέμου αποτέλεσε ακόμη ένα εμπόδιο για τον Μπάιρο.

Ο καλλιτέχνης πέθανε στη Βιέννη το 1924, από εγκεφαλική αιμορραγία.

## Εξωτερικοί σύνδεσμοι
* 
* The Decadence of the Marquis von Bayros
* Dark Art: Bayros gallery
* Franz von Bayros Gallery and Biography 

## Παραπομπές


Κατηγορία:Αυστριακοί ευγενείς
Κατηγορία:Ζωοφιλία
Παλάτσο ντι Προπαγκάνντα Φίντε

Το **ανάκτορο για τη Διάδοση της Πίστης**, ιταλ. palazzo di Propaganda Fide είναι ένα παλάτσο που σχεδιάστηκε από τον Τζαν Λορέντσο Μπερνίνι και έπειτα από τον Φραντσέσκο Μπορρομίνι. Από το 1926 στέγασε τη *Σύλλογο για τον Ευαγγελισμό των Λαών* και από το 1929 ανήκει στην Αγ. Έδρα, εκτός των ορίων τού Βατικανού.

## Ιστορία
Το οικοδόμημα βρίσκεται στην περιοχή Κολόννα. Η βόρεια πρόσοψη είναι προς την πλατεία ντι Σπάνια και είναι έργο τού Μπερνίνι (1644). Φέρει την επιγραφή Collegium Urbanum de Propaganda Fide. Η δυτική όψη, επί της οδού ντι Προπανκάνντα είναι τού Μπορρομίνι (1646). Η νότια πρόσοψή του έχει απέναντι τη βασιλική τού Σαντ' Ανντρέα ντελλε Φράττε, τού οποίου ο τρούλος και το κωδωνοστάσιο είναι επίσης τού Μπορρομίνι. Αυτό έγινε από τον πάπα Ιννοκέντιο Ι΄ Παμφίλι, που παραμέρισε την εργασία τού Μπερνίνι, καθώς προτιμούσε αυτή τού Μπορρομίνι. Το έργο ολοκληρώθηκε το 1667.

## Περιγραφή
Στο κτήριο βρίσκεται το παρεκκλήσιο των Μάγων της Γέννησης, που κτίστηκε από τον Μπορρομίνι. Από έξω, μία αδρή γραμμή χωρίζει το ισόγειο από τον πρώτο, επίσημο όροφο (piano nobile). Η πρόσοψη τού Μπορρομίνι έχει ψευδοκολώνες (pilasters) και στα παράθυρα εναλλάσσονται κοίλες και κυρτές γραμμές: ένα κυρτό παράθυρο στο κέντρο, έχει από τρία κοίλα παράθυρα σε κάθε μεριά του. Το γείσο τού κτηρίου, επάνω από το κεντρικό, κυρτό παράθυρο, είναι κοίλο. Το σύνολο είναι ένα από τα πιο διάσημα παραδείγματα της Ιταλικής Μπαρόκ αρχιτεκτονικής.

## Δείτε επίσης
* Κατάλογος ανακτόρων στη Ρώμη

## Πηγές
* Palazzo di Propaganda Fide

## Παραπομπές


Κατηγορία:Παλάτια στη Ρώμη
Κατηγορία:Παλάτια στην Ιταλία
Καθεδρικός Ναός Αγίου Ιακώβου (Σίμπενικ)

Ο **Καθεδρικός του Σίμπενικ** (στα κροατικά: **Katedrala sv. Jakova**) είναι η έδρα της αρχιεπισκοπής της Καθολικής Εκκλησίας, στην πόλη Σίμπενικ, στη δυτική Κροατία. Το 2000 συμπεριελήφθη στον Κατάλογο των Μνημείων Παγκόσμιας Κληρονομιάς της ΟΥΝΕΣΚΟ.

Είναι τρίκλιτη βασιλική, με τρεις αψίδες και έναν τρούλο ύψους 32 μ. Αποτελεί το πιο σημαντικό αναγεννησιακό μνημείο της Κροατίας.

## Φωτογραφίες

Image:St Jacobs Cathedral 1.JPG|Η πρόσοψη του Καθεδρικού του Σίμπενικ
Image:St Jacobs Cathedral 2.JPG|Ο τρούλος  του ναού
Image:St Jacobs Cathedral faces 1.JPG|Εξωτερικός διάκοσμος του ναού
File:SibenikFotoThalerTamas6.jpg|Το Βαπτιστήριο
File:Šibenik, kip Jurja Dalmatinca.jpg|Άγαλμα του Juraj Dalmatinac, αρχιτέκτονα του Καθεδρικού του Σίμπενικ, μπροστά στην κύρια είσοδο του ναού


## Παραπομπές


## Εξωτερικοί σύνδεσμοι
* 
* http://whc.unesco.org/en/list/963
* https://web.archive.org/web/20090506013344/http://www.sibenik.hr/vodic-eng/sibenik/kulturno_povijesna_bastina2.asp

Κατηγορία:Εκκλησίες στην Κροατία
Κατηγορία:Μνημεία Παγκόσμιας Κληρονομιάς στην Κροατία
Διαφημιστικά εμπορεύματα

Τα **διαφημιστικά εμπορεύματα** είναι προϊόντα που φέρουν λογότυπο ή σύνθημα και διανέμονται με ελάχιστο ή καθόλου κόστος για την προώθηση μάρκας, εταιρικής ταυτότητας ή εκδήλωσης. Αυτά τα προϊόντα, τα οποία συχνά ονομάζονται ανεπίσημα swag ή freebies χρησιμοποιούνται στο μάρκετινγκ και τις πωλήσεις. Διανέμονται ή πωλούνται για την προώθηση μιας εταιρίας, εταιρικής εικόνας, μάρκας ή εκδήλωσης. Συχνά διανέμονται ως ενημερωτικά δελτία σε εμπορικές εκθέσεις, σε διασκέψεις, σε κλήσεις πωλήσεων (δηλαδή επισκέψεις σε εταιρείες που αγοράζουν ή μπορούν να αγοράσουν) και ως στοιχεία μπόνους σε παραγγελίες που έχουν αποσταλεί. Χρησιμοποιούνται συχνά σε εκστρατείες μάρκετινγκ.

Τα διαφημιστικά εμπορεύματα χρησιμοποιούνται παγκοσμίως για την προώθηση μαρκών, προϊόντων και εταιρικής ταυτότητας. Χρησιμοποιούνται επίσης ως δώρο σε εκδηλώσεις, όπως εκθέσεις και εγκαινιάσεις προϊόντων. Τα διαφημιστικά προϊόντα μπορούν να χρησιμοποιηθούν για μη κερδοσκοπικούς οργανισμούς για να προωθήσουν την αιτία τους, καθώς και για την προώθηση ορισμένων γεγονότων που κατέχουν, όπως βόλτες ή οποιοδήποτε άλλο γεγονός που αυξάνει τα χρήματα για μια αιτία.

## Παραπομπές


Κατηγορία:Μάρκετινγκ
Red Dead Redemption 2

To ***Red Dead Redemption 2*** είναι βιντεοπαιχνίδι δράσης περιπέτειας που ανακοινώθηκε στις 16 Οκτωβρίου του 2016, μέσω των social media της Rockstar Games και κυκλοφόρησε από την ίδια για τα PlayStation 4 και Xbox One στις 26 Οκτωβρίου του 2018. Οι κριτικοί επαίνεσαν την ιστορία, τους χαρακτήρες και το υψηλό επίπεδο λεπτομέρειας του σχεδιασμού του.  

Το παιχνίδι εκτυλίσσεται στην Άγρια Δύση της Βόρειας Αμερικής, έτος 1899. Το τέλος της άγριας δυτικής εποχής έχει αρχίσει, καθώς ο νόμος κυνηγά τις τελευταίες εναπομένουσες συμμορίες. Όσοι δεν θα παραδοθούν ή θα υποκύψουν σκοτώνονται. Αφού μια ληστεία πάει στραβά στη δυτική πόλη του Blackwater, ο Άρθουρ Μόργκαν και η συμμορία Βαν ντερ Λιντ αναγκάζονται να φύγουν. Με τους ομοσπονδιακούς πράκτορες και τους κυνηγούς φυγάδων στο κατόπι τους, η συμμορία πρέπει να κλέψει, να κλέψει και να πολεμήσει στο δρόμο της στην τραχιά καρδιά της Αμερικής για να επιβιώσει. Καθώς η εμβάθυνση των εσωτερικών διχασμών απειλεί να διαλύσει τη συμμορία, ο Άρθουρ πρέπει να κάνει μια επιλογή μεταξύ των ιδεών του και της πίστης προς τη συμμορία που τον μεγάλωσε.  

Η Rockstar Games ανακοίνωσε ότι το *Red Dead Redemption 2* είχε το μεγαλύτερο άνοιγμα κυκλοφορίας Σαββατοκύριακου στην ιστορία της ψυχαγωγίας, κερδίζοντας περισσότερα από 725 εκατομμύρια δολάρια σε τρεις μέρες, με περισσότερα από 17 εκατομμύρια αντίγραφα να έχουν εξαχθεί σε δύο εβδομάδες, προσπερνώντας τις συνολικές πωλήσεις του προηγούμενου *[[Red Dead Redemption]]*.

Επιπλέον, το *Red Dead Redemption 2* έχει καθορίσει νέο ρεκόρ στον τομέα των περισσότερων προπαραγγελειών που έγιναν ποτέ, τις μεγαλύτερες πωλήσεις πρώτης μέρας, και τις μεγαλύτερες πωλήσεις τις τρεις πρώτες μέρες κυκλοφορίας στην αγορά του PlayStation Network.  Είναι το τέταρτο βιντεοπαιχνίδι με τις περισσότερες πωλήσεις με 82 εκατομμύρια κομμάτια μέχρι το Δεκέμβριο του 2025.

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Βιντεοπαιχνίδια του 2018
Κατηγορία:Red Dead
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια Stadia
Κατηγορία:Βιντεοπαιχνίδια της Rockstar
Κατηγορία:Βιντεοπαιχνίδια της Take Two Interactive
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια ανεπτυγμένα στον Καναδά
Κατηγορία:Βιντεοπαιχνίδια τοποθετημένα στις ΗΠΑ
Κατηγορία:Βιντεοπαιχνίδια τοποθετημένα στην Καραϊβική
Κατηγορία:Βιντεοπαιχνίδια γουέστερν
Κατηγορία:Θάνατος στη μυθοπλασία
Κατηγορία:Νικητές Interactive Achievement Award
Εμιράτο της Σικελίας

Το **Εμιράτο της Σικελίας** (Αγγλικά: Emirate of Sicily, Αραβικά: إِمَارَةُ صِقِلِّيَة) ήταν μουσουλμανικό εμιράτο στο νησί της Σικελίας, που υπήρξε από το 831 έως το 1091 μ.Χ. Πρωτεύουσά του ήταν το Παλέρμο (αραβικά: Μπαλάρμε). Οι μουσουλμάνοι που εισέβαλαν για πρώτη φορά το 652, απέκτησαν σταδιακά τον έλεγχο ενός ολόκληρου νησιού από το Θέμα της Σικελίας της Βυζαντινής Αυτοκρατορίας, σε μια παρατεταμένη σειρά συγκρούσεων από το 827 έως το 902. Ως επακόλουθο, αναπτύχθηκε μια αραβοβυζαντινή κουλτούρα, παράγοντας ένα πολυσυλλεκτικό και πολυγλωσσικό κράτος. Το εμιράτο κατακτήθηκε από τους χριστιανούς Νορμανδούς μισθοφόρους υπό τον Ρογήρο Α΄ της Σικελίας, που ίδρυσε την Κομητεία της Σικελίας το 1071. Η τελευταία μουσουλμανική πόλη στο νησί, η πόλη Νότο (στη σημερινή επαρχία των Συρακουσών), κατακτήθηκε το 1091.

Οι Σικελοί μουσουλμάνοι παρέμειναν πολίτες της πολυεθνικής κομητείας και του επακόλουθου Βασιλείου της Σικελίας, μέχρι που εκείνοι που δεν είχαν ακόμη προσηλυτιστεί στο Χριστιανισμό απελάθηκαν το 1240. Μέχρι τα τέλη του 12ου αιώνα, και πιθανόν έως τη δεκαετία του 1220, οι μουσουλμάνοι αποτελούσαν ένα σημαντικό τμήμα του πληθυσμού της νήσου. Η επίδρασή τους παραμένει σε κάποια στοιχεία της Σικελικής γλώσσας, καθώς και σε ονομασίες επιθέτων και τοποθεσιών.

Το αραβικό αυτό κρατίδιο της Σικελίας υπήρξε διαδοχικά επαρχία του Εμιράτου των Αγλαβιδών στην Ιφρικίγια (831-909) και του Χαλιφάτου των Φατιμιδών (909-948), μετά το 948 αυτόνομο εμιράτο υπό την επικυριαρχία των Καλβιδών (μουσουλμανική αραβική δυναστεία της Σικελίας, 948-1053), και μετά το 1044, λόγω δυναστικών ερίδων, χωρίστηκε σε διάφορα μικρά εμιράτα που πολεμούσαν μεταξύ τους και με τους Νορμανδούς που είχαν εισβάλει στο νησί, μέχρι την κατάκτηση από τους δεύτερους και της τελευταίας μουσουλμανικής πόλης στη Σικελία, το 1091.


Κατηγορία:Πρώην εμιράτα
The Legend of Zelda: Breath of the Wild

Το ***The Legend of Zelda: Breath of the Wild*** είναι βιντεοπαιχνίδι δράσης περιπέτειας που αναπτύχθηκε και δημοσιεύθηκε από τη Nintendo. Κυκλοφόρησε για τις κονσόλες Nintendo Switch και Wii U στις 3 Μαρτίου του 2017.

Το *Breath of the Wild* εξελίσσεται στο τέλος του χρονοδιαγράμματος της σειράς *[[The Legend of Zelda]]*. ο παίκτης ελέγχει τον Link, ο οποίος ξυπνάει από έναν ύπνο εκατό χρόνων για να νικήσει τον Calamity Ganon πριν καταστρέψει το βασίλειο της Hyrule.

Ομοίως με το αρχικό ''The Legend of Zelda'' (1986), οι παίκτες δίνουν λίγη εντολή και μπορούν να εξερευνήσουν ελεύθερα τον ανοικτό κόσμο. Τα καθήκοντα περιλαμβάνουν τη συλλογή αντικειμένων πολλαπλών χρήσεων για την παροχή βοήθειας σε στόχους ή την επίλυση παζλ και side-quests για ανταμοιβές. Το *Breath of the Wild* είναι αδόμητο και έχει σχεδιαστεί για να επιβραβεύει τον πειραματισμό και η ιστορία μπορεί να ολοκληρωθεί με μη γραμμικό τρόπο. Η ανάπτυξη του *Breath of the Wild* διήρκεσε πέντε χρόνια. Η Nintendo εισήγαγε στοιχεία όπως μια λεπτομερή μηχανή φυσικής, υψηλής ευκρίνειας γραφικά και φωνητική δράση. Η Monolith Soft βοήθησε στο σχεδιασμό τοπίων. Το παιχνίδι σχεδιάστηκε για κυκλοφορία το 2015 ως αποκλειστικότητα για το Wii U, αλλά καθυστέρησε δύο φορές λόγω προβλημάτων με τον κινητήρα φυσικής. Το *Breath of the Wild* ήταν παιχνίδι λανσαρίσματος για το Switch και το τελευταίο παιχνίδι της Nintendo για το Wii U. Δύο πακέτα περιεχομένου (DLC) για λήψη που κυκλοφόρησαν αργότερα το 2017.

Το *Breath of the Wild* κέρδισε αναγνώριση για το ανοιχτό παιχνίδι και την προσοχή στη λεπτομέρεια, με πολλούς κριτές να το περιγράφουν ως ένα από τα μεγαλύτερα βιντεοπαιχνίδια όλων των εποχών. Οι κριτικοί το χαρακτήρισαν ως ορόσημο στο σχεδιασμό ανοιχτού κόσμου, παρά τις μικρές επικρίσεις για την τεχνική του απόδοση κατά το λανσάρισμα. Έχει κερδίσει πολλά βραβεία, μεταξύ των οποίων πολλά Game Of The Year Awards. Μέχρι το Δεκέμβριο του 2020, το *Breath of the Wild* είχε πουλήσει πάνω από 20 εκατομμύρια αντίτυπα παγκοσμίως, πράγμα που το καθιστά παιχνίδι *Zelda* με τις καλύτερες πωλήσεις.

## Παραπομπές


## Εξωτερικοί σύνδεσμοι

* 

Κατηγορία:Αμνησία στα βιντεοπαιχνίδια
Κατηγορία:Βιντεοπαιχνίδια του 2017
Κατηγορία:Βιντεοπαιχνίδια The Legend of Zelda
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια του Nintendo Switch
Κατηγορία:Βιντεοπαιχνίδια του Wii U
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια με cel-shaded γραφικά
Κατηγορία:Βιντεοπαιχνίδια με εναλλακτικούς τερματισμούς
Κατηγορία:Βιντεοπαιχνίδια με Havok
Κατηγορία:Μετα-αποκαλυπτικά βιντεοπαιχνίδια
Κατηγορία:Νικητές AIAS Game of the Year
TRT 4K

Το **TRT 4K** είναι κανάλι Ultra HD που λειτουργεί από την TRT και μεταδίδεται στον δορυφόρο Türksat 3A. Το TRT 4K ξεκίνησε τις δοκιμαστικές εκπομπές στις 19 Φεβρουαρίου 2015 και τις επίσημες εκπομπές εφτά μήνες μετά. Το TRT4K είναι ο πρώτος σταθμός 4K Ultra HD FTA στην Τουρκία και την Ευρώπη. Το TRT4K χρησιμοποιεί αποκωδικοποιητή HEVC (H.265) με ανάλυση 4K Ultra HD 3840 × 2160 και ρυθμό 50 προοδευτικού (πλήρους) καρέ. Ο κωδικοποιητής ήχου είναι *Dolby Digital Plus* (E-AC-3). (ήχος Surround 7.1 στη τουρκική γλώσσα). Μεταδίδει ορισμένα ζωντανά γεγονότα, όπως το Τσάμπιονς Λιγκ της ΟΥΕΦΑ, το Ευρωπαϊκό Πρωτάθλημα της ΟΥΕΦΑ κλπ.

## Παραπομπές


Κατηγορία:Τουρκική Ραδιοφωνία Τηλεόραση
Κατηγορία:Τηλεοπτικοί σταθμοί
Στίβος στους Μεσογειακούς Αγώνες 2018 – 5000 μέτρα ανδρών

Τα **[[Δρόμος 5000 μέτρων|5000 μέτρα ανδρών]]** ήταν ένα από τα αγωνίσματα του στίβου στους Μεσογειακούς Αγώνες 2018 που διοργανώθηκαν στο Στάδιο Κάμπκλαρ της Ταρραγόνας στις 27 Ιουνίου 2018.

## Ρεκόρ

## Αποτελέσματα

### Τελικός

## Παραπομπές


Κατηγορία:Μεσογειακοί Αγώνες 2018
Ποταμός Γκομάλ

Ο **ποταμός Γκομάλ** (, παστού: ګومل سیند،  ګومل دریاب) είναι ποταμός μήκους 400 χιλιομέτρων στο Αφγανιστάν και το Πακιστάν.

Ο ποταμός αναφέρεται στη Ραμαγιάνα, ως ποταμός Γκομάτι. Ο ποταμός δίνει το όνομά του στο Πανεπιστήμιο Γκομάλ στο Ντέρα Ισμαΐλ Χαν και την επαρχία Γκομάλ στο Αφγανιστάν.

## Ρους
Ο ποταμός Γκομάλ πηγάζει νοτιοανατολικά του Γκαζνί. Οι πηγές που σχηματίζουν τον κύριο κλάδο του Γκομάλ συγκλίνουν πλησίον του οχυρού στο Μπαμπακαρκόλ στο Καταουάζ, μία περιοχή που κατοικείται από παστούν στο Αφγανιστάν. Ο άλλος κλάδος του Γκομάλ, ο «Δεύτερος Γκομάλ», εκβάλει στον κύριο ποταμό περίπου 22 χιλιόμετρα από τις πηγές του. Ο Γκομάλ ρέει νοτιοανατολικά στην επαρχία Γκίλτζι για περίπου 177 χιλιόμετρα προτού ενωθεί με τον ποταμό Ζομπ, τον κυριότερο παραπόταμό του, πλησίον του Χατζούρι Καχ.

Εντός του Πακιστάν, ο ποταμός Γκομάλ περικυκλώνει το Νότιο Ουαζιριστάν και σχηματίζει τα όρια μεταξύ του Χιμπέρ-Παχτούνκουα και Μπαλοτσιστάν. Από το Νότιο Ουαζιριστάν, ο ποταμός εισέρχεται στην Κοιλάδα Γκομάλ στην επαρχία του Τανκ, σε μία περιοχή γνωστή ως Γκιρντάβι η οποία κατοικείται από τη φυλή Μιάνι. Στην περιοχή αυτή κυρίως τα νερά του Γκομάλ χρησιμοποιούνται για την άρδευση της κοιλάδας μέσω του συστήματος Ζαμ. Ο ποταμός περνά από την πεδιάδα Νταμάαν στο Κουλάτσι Τεχσίλ και αργότερα από το Ντέρα Ισμαΐλ Χαν Τεχσιλ, προτού εκβάλει στον Ινδό ποταμό 32 χιλιόμετρα από το Ντέρα Ισμαΐλ Χαν.

## Φράγμα Γκομάλ Ζαμ
thumb|Το Φράγμα Γκομάλ Ζαμ εγκαινιάστηκε το 2013.
Η κατασκευή φράγματος σε αυτόν τον ποταμό στην περιοχή Χατζούρι Κατς αποτελούσε όραμα από το 1898. Η κυβερνητική έγκριση για την κατασκευή του φράγματος ήρθε το 1963, αλλά τα έργα στο φράγμα Γκομάλ Ζαμ σταμάτησαν το 1965. Τα έργα ξεκίνησαν ξανά το 2001 κατά τη διακυβέρνηση του Περβέζ Μουσάραφ, και ολοκληρώθηκαν το 2013.

## Παραπομπές


Κατηγορία:Ποταμοί του Αφγανιστάν
Κατηγορία:Ποταμοί του Πακιστάν
Μανουέλ ντα Ασσουμπσάο

Ο **Μανουέλ ντα Ασσουμπσάο** (Manuel da Assumpção, παλιά ορθογραφία *Manoel da Assumpçam*) ήταν πορτογάλος ιεραπόστολος, ο οποίος έγραψε την πρώτη γραμματική της βεγγαλικής γλώσσας το 1743, με τίτλο "Vocabulario em idioma bengalla e portugueza" (*Λεξιλόγιο της Βεγγαλικής γλώσσας και πορτογαλικών,* αρχαϊκά ).

## Γραμματική και λεξικό
Η γραμματική γράφτηκε στην πορτογαλική γλώσσα. Ο Μανουέλ έγραψε την πρώτη γραμματική για τη Βεγγαλική γλώσσα μεταξύ του 1734 και 1742 στο κτήμα Μπαουάλ στο Μπανγκλαντές. Το βιβλίο εκδόθηκε το 1743 στη Λισαβόνα. Η γραμματική βασιζόταν στο μοντέλο της λατινικής γραμματικής και χρησιμοποιούσε λατινική γραφή για τη γραφή βεγγαλικών λέξων.

## Crepar Xaxtrer Orth, Bhed
Ο Μανουέλ ντα Ασσουμπσάο έγραψε το Crepar Xaxtrer Orth, Bhed. Ήταν δίγλωσσο βιβλίο που δημοσιεύθηκε στη Λισαβόνα το 1735. Ήταν ιεραποστολικό βιβλίο σε μορφή διαλόγου μεταξύ του κληρικού και του μαθητή του. Το κυρίως κείμενο τυπώθηκε στη δεξιά σελίδα, ενώ η μετάφραση στα Βεγγαλικά εμφανιζόταν στα αριστερά. Όλο το βιβλίο γράφτηκε στο λατινικό αλφάβητο.

## Παραπομπές


## Εξωτερικοί σύνδεσμοι
* 

Κατηγορία:Βεγγαλική γλώσσα
Scientia est lux lucis

Η ***Scientia est lux lucis*** είναι η λατινική φράση που σημαίνει "η γνώση είναι διαφωτισμός" (κυριολεκτικά: "η γνώση είναι το φως του φωτός"), αλλά αποδίδεται επίσης και ως "η επιστημονική γνώση είναι η φώτιση." Αυτό πιστεύεται ότι έχει ειπωθεί από τον Λεονάρντο ντα Βίντσι.

Η φράση είναι το σύνθημα των Πολιτειακών Κολεγίων του Βερμόντ, μια κοινοπραξία δημόσιων κολεγίων στην πολιτεία του Βερμόντ.

Ακόμη, είναι το επίσημο σύνθημα του βρετανικού εκδοτικού οίκου Palladian Publications και το Εθνικού Πανεπιστήμιου Πληροφοριών στην Ουάσινγκτον.

## Παραπομπές

* Heimbach, Elizabeth. *Latin Everywhere, Everyday: A Latin Phrase Workbook.* Bolchazy-Carducci: 2004. .
* Stone. Jon, R. *The Routledge Dictionary of Latin Quotations: The Illiterati's Guide to Latin Maxims, Mottoes, Proverbs, and Sayings.* Routledge: 2004. .

Κατηγορία:Έκδοση
Κατηγορία:Λατινικές φράσεις
IPhone XS

μικρογραφία|Πρόσοψη iPhone XS
Τα **iPhone XS** και **iPhone XS Max** (στυλιζαρισμένα ως **iPhone ** και **iPhone  Max**, το λατινικό "X" προφέρεται "δέκα") είναι δυο έξυπνα τηλέφωνα που σχεδιάστηκαν, κατασκευάζονται και πωλούνται από Apple. Είναι η δωδέκατη γενιά  του iPhone. Aνακοινώθηκαν στις 12 Σεπτεμβρίου 2018, παράλληλα με το χαμηλότερης τιμής iPhone XR στο Steve Jobs Theater στο Apple Park, στο Κουπερτίνο της Καλιφόρνιας , από τον διευθύνων σύμβουλο της Apple Τιμ Κουκ. Οι προ-παραγγελίες του iPhone XS και XS Max ξεκίνησαν στις 14 Σεπτεμβρίου του 2018 και κυκλοφόρησαν επίσημα στις 21 Σεπτεμβρίου 2018.

Το iPhone XS Max είναι το πρώτο μεγάλου μεγέθους iPhone σε μορφή bezel-less. Το iPhone X δεν είχε μεγαλύτερη παραλλαγή. Μετά την κυκλοφορία του XS και XS Max, διακόπηκε η παραγωγή του iPhone X με τη διάρκεια ζωής του να ήταν μόνο 10 μήνες, γεγονός που το κατέστησε ως τη συσκευή ναυαρχίδα με τη συντομότερη θητεία στην ιστορία του iPhone. Οι τιμές εκκίνησης των XS και XS Max ήταν $999/$1099 στις ΗΠΑ, £999/£1099 στο ηνωμένο βασίλειο, €1149/€1249 στην Ευρώπη, ¥8699/¥9599 στην Κίνα, και Rs99900/Rs109900 στην Ινδία.

## Σχεδιασμός
Ο σχεδιασμός του iPhone XS είναι σχεδόν πανομοιότυπος με το iPhone X, αλλά περιλαμβάνει κάποιες αναβαθμίσεις. Τα iPhone XS και XS Max διαθέτουν τον επεξεργαστή A12 Bionic αρχιτεκτονικής 7nm. Ακόμα, το XS διαθέτει μία OLED οθόνη 5,85 ίντσών (149 mm) ενώ το XS Max μια OLED οθόνη 6,46 ίντσών (164 mm). Και τα δυο μοντέλα διαθέτουν διπλή πίσω κάμερα 12-megapixel καθώς και μία 7-megapixel μπροστινή κάμερα. Το iPhone XS Max έχει μπαταρία 3.174 mAh ενώ το XS έχει μπαταρία 2,658 mAh, μικρότερη από το iPhone X. Η Apple ισχυρίζεται ότι οι συσκευές έχουν ταχύτερο Face ID (τεχνολογία αναγνώρισης προσώπου).

Τα XS και XS Max βαθμολογούνται με πιστοποίηση IP68 που εξασφαλίζει ανθεκτικότητα στην σκόνη και στο νερό, κάτω από το πρότυπο IEC 60529, με την Apple να προσδιορίζει ένα μέγιστο βάθος 2 μέτρων και έως και 30 λεπτά βύθισης στο νερό. Αυτή είναι μια βελτίωση σε σχέση με την αδιαβροχοποίηση IP67 του iPhone 8 και του X. Η Apple πραγματοποίησε δοκιμές σε διάφορα υγρά, συμπεριλαμβανομένων χλωριωμένου νερού, θαλασσινού νερού , τσάι, κρασί, μπίρα και χυμούς.

Σε αντίθεση με το XR, το iPhone XS και XS Max διαθέτουν οπτικό ζουμ.

Διεθνώς, το XS και XS Max υποστηρίζουν dual SIM, μία Νανο-SIM και μια eSIM. Στην Κίνα, το Χονγκ Κονγκ και στο Μακάο, το XS-Max έρχεται με ένα διπλή Nano-SIM (και όχι eSIM), ενώ το XS υποστηρίζει μια ενιαία Nano-SIM.

Το ασύρματο πηνίο φόρτισης κατασκευάζεται από χαλκό με αποτέλεσμα να έχει μειωμένο χρόνο φόρτισης και μειωμένη απώλεια ενέργειας.

## Θέματα

### Θέματα φόρτισης
Οι χρήστες ανέφεραν προβλήματα με τη φόρτιση του iPhone XS και XS Max μέσω καλωδίου Lightning. Η συσκευή δεν φόρτιζε αν έχει μείνει αδρανής για κάποια ώρα και φόρτιζε μόνο όταν ήταν ενεργοποιημένη. Το ζήτημα επιλύθηκε στις 8 οκτωβρίου 2018 με την κυκλοφορία του iOS 12.0.1.

## Παραπομπές


## Εξωτερικοί Σύνδεσμοι
* 

Κατηγορία:IOS (Apple)
Κατηγορία:IPhone